Diari Oficial de la Generalitat Valenciana


Sumari del DOGV 1302, del 14-05-1990 (1990/817373)

ORDRE de 20 d'abril de 1990, de la Conselleria de Treball i Seguretat Social, per la qual s'estableix un programa d'ajudes a l'Economia Social.
-----------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/04/20/(1)/dof/vci/html**

### Dades del document

Número de DOGV
:   1302

Data del DOGV
:   14-05-1990

Secció del DOGV
:   DISPOSICIONS GENERALS

Número del document
:   1990/817373


Data del document
:   20-04-1990

Organisme emissor
:   Conselleria de Treball i Seguretat Social

Tipus de document
:   Ordre

Correcció d'errades

Anàlisi jurídica

Ordre de 20 d'abril de 1990 de la Conselleria de Treball i Seguretat Social, per la qual s'estableix un programa d'ajudes a l'Economia Social.  
L?experiència en l'aplicació de les ordres de 3 de maig de 1988 d'aquesta Conselleria, per les quals s'establien diversos programes per a l?Economia Social (Diari Oficial de la Generalitat Valenciana de 10 de maig), aconsella d'introduir diverses modificacions en el contingut de les esmentades ajudes, i agrupar-les en una sola norma.  
Es convenient, a més, recollir en la citada norma, les opinions emeses pel Consell Superior del Cooperativisme i el resultat de les negociacions tingudes amb els sindicats més representatius de la Comunitat Valenciana en la Mesa Sectorial d'Ocupació.  
Per tot això i conformement a les facultats que em confereix la Llei 5/83, de 30 de desembre, de Govern Valencià (DOGV 30.12.83) i el Decret 36/88, de 21 de març, del Consell de la Generalitat Valenciana (DOGV de 13 d'abril), per la qual s'aprovava el Reglament Orgànic i Funcional de la Conselleria de Treball i Seguretat Social.  
ORDENE  
Article primer  
Que s'establesca un programa d'ajudes per a cooperatives i societats anònimes laborals amb vista a la creació o manteniment de llocs de treball, i per a llur desenvolupament tecnològic i organitzatiu.  
Article segon  
Que siguen beneficiaris de les ajudes d'aquest programa:  
a) Les cooperatives, les societats anònimes laborals, i/o els socis treballadors d'aquestes.  
b) Les cooperatives de segon i ulterior grau, unions, federacions i confederacions, i entitats entre els objectius de les quals estiga la formació, difusió i foment del cooperativisme i/o l?Economia Social.  
c) Consorcis de caràcter econòmic constituïts per cooperatives i/o societats anònimes laborals valencianes.  
Article tercer  
Les ajudes mencionades en l'article primer podran consistir en:  
a) Subvencions financeres per tal de reduir els interessos de crèdits per a inversions de capital fix, el qual vaja destinat a la creació o manteniment de cooperatives i societats anónimes laborals o de préstecs la destinació dels quals siga l'aportació a capital dels nous socis de treball de les susdites entitats.  
b) Subvencions d'interessos de crèdit per a capital circulant dirigits a la constitució del fons de maniobra, o estocs estratègics o també per fer front a greus dèficits d'explotació en casos excepcionals, expressament autoritzats pel Conseller de Treball i Seguretat Social.  
c) Subvencions per inversions en actius fixos o altres inversions destinades a la millora i modernització dels processos productius, de les estructures comercials o del disseny i qualitat dels productes.  
d) Subvencions per a assistència tècnica.  
e) Subvencions tant per a la formació, com per a la difusió i foment del cooperativisme i l'economia social.  
f) Subvencions de fins a 500.000 PTA, per soci quan es tractarà de treballadors desocupats menors de 25 anys, o aturats de llarga duració que figuren inscrits, si més no, un any en la corresponent Oficina de Col·locació, o hagueren percebut de bestreta les rendes de desocupació equivalents com a mínim a un any i adquiresquen la condició de socis treballadors d'una societat anònima laboral o d'una cooperativa.  
g) Avals per tal de garantir operacions crediticies en els termes que fixe la Conselleria d'Economia i Hisenda.  
Article quart  
La subvenció financera a què fan referència els apartats a) i b) de l'article 3, serà fins a sis punts del tipus d?interès fixat per l?entitat de crèdit, pública o privada, que concedesca el préstec sol·licitat, sense que puga ultrapassar la quantia de 500.000 FITA, per soci integrant de la cooperativa o societat anònima laboral, tret de casos excepcionals expressament autoritzats pel Conseller de Treball i Seguretat Social, amb els informes previs que hi crega avinent demanar.  
Els préstecs, per ser subvencionables, hauran de ser concedits per aquelles entitats de crèdit que tinguen subscrit un conveni a tal efecte amb la Generalitat Valenciana o el Ministeri de Treball i Seguretat Social, i ha de destinar-se al finançament d'inversions que creen o mantinguen ocupació estable.  
Article cinquè  
Les subvencions per assistència tècnica podran consistir en algunes de les modalitats següents:  
- Contractació de directors, gerents o tècnics.  
- Estudis de viabilitat, organització, comercialització,  
diagnosi i altres d'anàloga naturalesa.  
- Estudis amb la fi d'obtenir finançament.  
- Auditories i informes econòmics.  
Aquestes ajudes podran concedir-se a instància de part o d'ofici, en el qual cas podrà subvencionar-se la totalitat del cost.  
Article sisé  
1. Les subvencions per inversions a què fa referència l'apartat c) de l'article 3, no podran superar el 25% de la inversió prevista, ni la quantitat total de 7.000.000 de pessetes per entitat sol·licitant. Aquests límits sols podran ultrapassar-se amb autorització expressa del Conseller de Treball i Seguretat Social, després d'haver escoltat el Consell de Direcció de l'Institut de Promoció i Foment del Cooperativisme.  
2. Per tal de concedir les subvencions i fixar-ne la quantia es tindran en compte els criteris següents:  
a) La viabilitat tècnica, econòmica i financera del projecte d'inversió, i també la de l'entitat sol·licitant en funció de la seua organització, gerència, adequada dimensió i competitivitat.  
b) La constitució i/o el manteniment de cooperatives de segon o ulterior grau, o consorcis per a la gestió comuna d'activitats empresarials.  
c) La creació de llocs de treball, més que més per a menors de 25 anys.  
d) L'interès social del projecte i la seua influència en l'entorn geogràfic on s'exerceix l'activitat.  
e) La dificultat d?accés a altres fonts de finançament.  
f) Altres ajudes obtingudes de la Generalitat Valenciana i/o d'altres Administracions Públiques.  
Article seté  
1. Les actuacions que són objecte de subvenció a les quals fa referència l'apartat e) de l'article 3, podran ser les següents: a) Activitats formatives dirigides a promoure la formació professional i cooperativa dels socis i/o directius de les cooperatives i SS.AA.LL., i dels col·lectius que tinguen interès en adquirir aquesta condició.  
b) Investigació i documentació en matèria de cooperativisme i economia social que contribuesquen a un millor coneixement i divulgació del sector, i també les accions que faciliten la incorporació de professionals qualificats a aquest.  
c) Potenciació de l'associacionisme cooperatiu i de SS.AA.LL. i promoció de la integració econòmica de les empreses de l?economia social a través de consorcis econòmics i/o cooperatives de segon o ulterior grau.  
d) Qualsevol altra acció que redunde en benefici del foment i la difusió del cooperativisme i de l?economia social. 2. Les ajudes assenyalades en aquest epígraf podran  
instrumentar-se a través de la signatura de convenis de col·laboració entre la Conselleria de Treball i Seguretat Social i les entitats referenciades, en les quals s?especificaran les activitats a desplegar i la quantia de les ajudes concedides, i també la forma i els terminis per justificar les activitats realitzades i el pagament de les subvencions.  
Les propostes de conveni seran presentades davant l?IPFC, el qual podrà demanar la documentació complementària que hi crega avinent i, una vegada analitzades, pel seu Consell de Direcció que, si s'escau, les tramitarà perquè les aprove el Conseller de Treball i Seguretat Social.  
3. En les activitats de formació, l?entitat que presente alguna proposta de conveni haurà de presentar així mateix un pla de formació amb la programació anual dels cursos a impartir-hi. Una part del cost dels cursos hauran de sufragar-la els alumnes en concepte de matrícula. Les cooperatives hauran d'utilitzar, a tal efecte, llurs reserves de promoció i formació cooperativa o repercutir com a despesa de l?exercici el cost de formació, i es considerarà aquesta com a una inversió de capital humà. Tanmateix es podran preveure beques per als alumnes que ho necessiten.  
Article vuitè  
Les sol·licituds de les ajudes previstes en aquesta norma es presentaran davant les Direccions Territorials de la Conselleria de Treball i Seguretat Social, i es formularan en els impresos facilitats en les esmentades Direccions Territorials, als quals s'adjuntarà la documentació complementària que en aquests s'indique, i s'hi farà constar clarament l'ajuda sol·licitada.  
Les Direccions Territorials revisaran i verificaran els expedients. Quan l?expedient estarà incomplet, el sol·licitant, a petició de la Direcció Territorial corresponent, haurà de completar-lo en el termini de deu dies.  
La Direcció Territorial corresponent, després de completat i valorat l?expedient, el trametrà a la Direcció General d'Ocupació i Cooperació per a la seua resolució, llevat del cas de les ajudes previstes en l'article 3-f), que seran resoltes per la mateixa Direcció Territorial. " gestió de les ajudes previstes en els apartats, a), b), d) i g) del susdit article, correspondrà al Servei de Cooperació de la Direcció General d'Ocupació i Cooperació i les previstes en els punts c) i e) a l?IPFC.  
El termini de presentació de sol·licituds finalitzarà, cada any, el 30 de setembre.  
El termini de sol·licitud de les ajudes per a la formació i promoció del cooperativisme i l?economia social que es concerten per la via del conveni a través de l?IPFC, finalitzarà el 31 de març de cada any.  
Article nové  
El seguiment i control de les ajudes concedides segons aquesta disposició, es realitzarà a través dels Serveis de la Conselleria de Treball i Seguretat Social i de la Inspecció de Treball i Seguretat Social.  
Article deu  
Cas de concórrer-hi diverses ajudes de les previstes en la present norma, la quantia total d'aquestes no excedirà el límit de 2.000.000 PTA, per soci, o del 25% de la inversió prevista en el cas de concórrer-hi les ajudes establertes en l'article 3-a) i c) d'aquesta norma.  
Excepcionalment, el Conseller de Treball i Seguretat Social podrà ampliar els límits assenyalats en l'anterior paràgraf, amb els informes previs que hi crega avinent demanar.  
Article onze  
A la documentació específica exigida en cada programa, caldrà adjuntar la que acredite que l?entitat sol·licitant es troba al corrent de les seues obligacions tributàries i de les de la Seguretat Social, d'acord amb el que estipulen les ordres de 28 d'abril de 1986 i 25 de novembre de 1987 del Ministeri d'Economia i Hisenda, (BOE 30.04.86 i BOE 05.12.87).  
DISPOSICIO ADDICIONAL  
Quan l'ajuda demanada a l'empara d'aquesta norma coincidirà amb alguna de les actuacions de la Conselleria d'Indústria, Comerç i Turisme, es sol·licitarà un informe de l?esmentada Conselleria.  
DISPOSICIONS FINALS  
Primera  
Són derogades les ordres de 3 de maig de 1988 per les quals s'establien diversos programes d'ajudes per a l?Economia Social.  
Segona  
La present ordre vigirà l?endemà de la publicació al Diari Oficial de la Generalitat Valenciana.  
València, 20 d'abril de 1990.  
El Conseller de Treball i Seguretat Social,  
MIQUEL DOMENECH


Còpia Permalink ELI